CELEX: 62008CN0109
Language: el
Date: 2008-03-10 00:00:00
Title: Υπόθεση C-109/08: Προσφυγή της 10ης Μαρτίου 2008 — Επιτροπή των Ευρωπαϊκών Κοινοτήτων κατά Ελληνικής Δημοκρατίας

9.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 116/15
            
         Προσφυγή της 10ης Μαρτίου 2008 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-109/08)
   (2008/C 116/27)
   Γλώσσα διαδικασίας: η ελληνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος, Μαρία Πατακιά)
   
      Καθής: Ελληνική Δημοκρατία
   Αιτήματα
   
               —
            
            
               να διαπιστώσει ότι η Ελληνική Δημοκρατία μη έχοντα λάβει τα μέτρα που συνεπάγεται η εκτέλεση της απόφασης που εξέδωσε το Δικαστήριο στις 26 Οκτωβρίου 2006 στην υπόθεση C-65/05 δεν εκπλήρωσε τις υποχρεώσεις που υπέχει δυνάμει των άρθρων 28 ΕΚ, 43 ΕΚ, 49 ΕΚ, και του άρθρου 8 της οδηγίας 98/34/ΕΚ (1).
            
         
               —
            
            
               να διατάξει την Ελληνική Δημοκρατία να καταβάλει στην Επιτροπή μια προτεινόμενη χρηματική ποινή ύψους 31 798,80 ευρώ ανά μέρα καθυστέρησης στην εκτέλεση της απόφασης που εκδόθηκε στην υπόθεση C-65/05 από την ημέρα που θα εκδοθεί η απόφαση στην παρούσα υπόθεση μέχρι την ημέρα που θα έχει εκτελεστεί η απόφαση που εκδόθηκε στην υπόθεση C-65/05.
            
         
               —
            
            
               να διατάξει την Ελληνική Δημοκρατία να καταβάλει στην Επιτροπή το ημερήσιο κατ' αποκοπή ποσό των 9 636 ευρώ/ημέρα από την ημέρα έκδοσης της απόφασης στην υπόθεση C-65/05 έως την ημερομηνία που θα εκδοθεί η απόφαση στην παρούσα υπόθεση ή την ημερομηνία εκτέλεσης της απόφασης C-65/05 εάν επέλθει νωρίτερα.
            
         
               —
            
            
               να καταδικάσει την Ελληνική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   
               1.
            
            
               Το Δικαστήριο των Ευρωπαϊκών Κοινοτήτων εξέδωσε στις 26 Οκτωβρίου 2006, στην υπόθεση C-65/05, Επιτροπή κατά της Ελληνικής Δημοκρατίας, απόφαση σύμφωνα με την οποία:
               
                            
                        
                        
                           Η Ελληνική Δημοκρατία, εισάγοντας με τo άρθρo 2, παράγραφος 1, και 3 του νόμου 3037/2002 την απαγόρευση, επ' απειλή ποινικών ή διοικητικών κυρώσεων προβλεπομένων στα άρθρα 4 και 5 του ίδιου νόμου, εγκαταστάσεως και λειτουργίας όλων των ηλεκτρικών, ηλεκτρομηχανικών και ηλεκτρονικών παιγνίων, συμπεριλαμβανομένων όλων των παιγνίων για ηλεκτρονικούς υπολογιστές, σε κάθε δημόσιο ή ιδιωτικό χώρο, εκτός των καζίνων, παρέβη τις υποχρεώσεις που υπέχει από τα άρθρα 28 ΕΚ, 43 ΕΚ και 49 ΕΚ, καθώς και από το άρθρο 8 της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών, όπως τροποποιήθηκε με την οδηγία 98/48/ΕΚ του Κοινοβουλίου και του Συμβουλίου, της 20ής Ιουλίου 1998.
                        
                     
         
               2.
            
            
               Η Επιτροπή αφού κάλεσε την Ελληνική Δημοκρατία να της γνωστοποιήσει τυχόν κανονιστικά μέτρα προς εκτέλεση της ως άνω απόφασης του Δικαστηρίου, απηύθυνε στην Ελληνική Δημοκρατία, σύμφωνα με το άρθρο 228 ΕΚ προειδοποιητική επιστολή και αιτιολογημένη γνώμη στις οποίες η Ελληνική Δημοκρατία δεν απάντησε.
            
         
               3.
            
            
               Επομένως, η Επιτροπή διαπίστωσε ότι η Ελληνική Δημοκρατία δεν έχει λάβει τα απαιτούμενα μέτρα για τη συμμόρφωσή της με την ως άνω απόφαση του Δικαστηρίου και αποφάσισε να προσφύγει στο Δικαστήριο, κατά της Ελληνικής Δημοκρατίας, σύμφωνα με το άρθρο 228 ΕΚ.
            
         
               4.
            
            
               Με την ως άνω προσφυγή της, η Επιτροπή αφενός αιτείται από το Δικαστήριο να διαπιστώσει ότι η Ελληνική Δημοκρατία δεν εξετέλεσε την απόφαση την οποία εξέδωσε το Δικαστήριο στις 26.10.2006, στην υπόθεση C-65/05, και επομένως, δεν εκπλήρωσε τις υποχρεώσεις που υπέχει δυνάμει των άρθρων 28 ΕΚ, 43 ΕΚ, 49 ΕΚ, και του άρθρου 8 της οδηγίας 98/34/ΕΚ και αφετέρου προτείνει στο Δικαστήριο να επιβάλει στην Ελληνική Δημοκρατία την καταβολή στην Επιτροπή
               
                           —
                        
                        
                           χρηματικής ποινής ύψους 31 798,80 ευρώ ανά μέρα καθυστέρησης στην εκτέλεση της απόφασης που εκδόθηκε στην υπόθεση C-65/05 από την ημέρα που θα εκδοθεί η απόφαση στην παρούσα υπόθεση μέχρι την ημέρα που θα έχει εκτελεστεί η απόφαση που εκδόθηκε στη υπόθεση C-65/05.
                        
                     
                           —
                        
                        
                           ημερήσιου κατ' αποκοπή ποσού των 9 636 ευρώ/ημέρα από την ήμερα έκδοσης της απόφασης στην υπόθεση C-65/05 έως την ημερομηνία πού θα εκδοθεί η απόφαση στην παρούσα υπόθεση ή την ημερομηνία εκτέλεσης της απόφασης C-65/05 εάν επέλθει νωρίτερα.
                        
                     
         
      (1)  Οδηγία του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών (ΕΕ L 204 της 21.7.1998, σ. 37).